Peterburgdagi ko‘priklardan birini O‘zbekiston Prezidenti Islom Karimov sharafiga nomlash so‘ralmoqda. Bu haqida Federal axborot agentligi ma’lum qildi. Manbaga ko‘ra, "Milliy qo‘mita+60" ijtimoiy tashkiloti Sankt-Peterburg hukumatiga ana shunday tashabbus bilan murojaat qilgan. Gap "Shon-shuhrat xiyoboni"dagi Dudergof kanalidan o‘tgan nomsiz piyoda ko‘prigi haqida bormoqda. "Barchaga ma’lumki, o‘zbek jangchilari ruslar bilan yelkama-yelka turib, Qahramon Shaharni yovlardan himoya qilishgan, keksalarimiz esa evakuatsiya natijasida O‘zbekistonda kechgan kunlarini iliq xotiralar bilan yodga olishadi", - deya ta’kidlashdi tashkilot vakillari.